CELEX: 32021D1801
Language: et
Date: 2021-10-11 00:00:00
Title: Komisjoni rakendusotsus (EL) 2021/1801, 11. oktoober 2021, millega muudetakse rakendusotsust (EL) 2019/1616 seoses metallist tööstustorustiku, äärikute ja nende ühenduste kinnitusdetailide ning roostevabast terasest auruboilerite harmoneeritud standarditega

12.10.2021   
               
               
                  ET
               
               
                  Euroopa Liidu Teataja
               
               
                  L 361/53
               
            
         KOMISJONI RAKENDUSOTSUS (EL) 2021/1801,
         11. oktoober 2021,
         millega muudetakse rakendusotsust (EL) 2019/1616 seoses metallist tööstustorustiku, äärikute ja nende ühenduste kinnitusdetailide ning roostevabast terasest auruboilerite harmoneeritud standarditega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2014/68/EL (2) artikliga 12 eeldatakse, et direktiivi artikli 4 lõigetes 1 ja 2 osutatud surveseadmed või -seadmestikud, mis on vastavuses selliste harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele ohutusnõuetele, mida nimetatud standardid või nende osad käsitlevad ja millele on osutatud kõnealuse direktiivi I lisas.
                  
               
                     (2)
                  
                  
                     1. augustil 1994 saadetud kirjas M/071 esitas komisjon Euroopa Standardikomiteele (CEN) taotluse koostada seoses surveseadmetega tootestandardid ja horisontaalse loomuga standardid Euroopa Parlamendi ja nõukogu direktiivi 97/23/EÜ (3) toetuseks. Kõnealune direktiiv asendati direktiiviga 2014/68/EL ilma direktiivi 97/23/EÜ I lisas sätestatud olulisi ohutusnõudeid muutmata.
                  
               
                     (3)
                  
                  
                     CEN vaatas kirjas M/071 esitatud taotluse alusel läbi mõned kehtivad harmoneeritud standardid ja muutis neid, et võtta arvesse tehnika taset. Eelkõige vaatas CEN läbi harmoneeritud standardi EN 1515-4:2009, mille tulemusena võeti vastu harmoneeritud standard EN 1515-4:2021 äärikute ja nende ühenduste kinnitusdetailide kohta. CEN vaatas samuti läbi harmoneeritud standardi EN 14222:2003, mille tulemusena võeti vastu harmoneeritud standard EN 14222:2021 roostevabast terasest auruboilerite kohta.
                  
               
                     (4)
                  
                  
                     Peale selle muutis CEN harmoneeritud standardit EN 13480-3:2017 metallist tööstustorustiku kohta.
                  
               
                     (5)
                  
                  
                     Komisjon hindas koos CENiga, kas nende surveseadmeid käsitlevate standardite CENi poolt muudetud või läbi vaadatud versioonid vastavad kirjas M/071 esitatud taotlusele.
                  
               
                     (6)
                  
                  
                     CENi poolt muudetud või läbi vaadatud standardid surveseadmete kohta vastavad nõuetele, mida nad peaksid täitma ja millele on osutatud direktiivi 2014/68/EL I lisas. Seepärast on asjakohane avaldada viited nendele standarditele Euroopa Liidu Teatajas.
                  
               
                     (7)
                  
                  
                     Standardite EN 1515-4:2009, EN 14222:2003 ja EN 13480-3:2017 muudetud või läbivaadatud versioonide viited tuleb avaldada. Seepärast on vaja Euroopa Liidu Teatajast (4) kustutada viited standarditele EN 1515-4:2009 ja EN 14222:2003.
                  
               
                     (8)
                  
                  
                     Selleks et anda tootjatele piisavalt aega oma toodete kohandamiseks äärikute ja nende ühenduste kinnitusdetaile ning roostevabast terasest auruboilereid käsitlevate harmoneeritud standardite muudetud või läbivaadatud versioonidele, on vaja nende standardite viidete kustutamine edasi lükata.
                  
               
                     (9)
                  
                  
                     Komisjoni rakendusotsuse (EL) 2019/1616 (5) I lisas on loetletud viited direktiivi 2014/68/EL toetuseks koostatud harmoneeritud standarditele. Viited harmoneeritud standarditele EN 1515-4:2021 ja EN 14222:2021 tuleks lisada nimetatud lisasse.
                  
               
                     (10)
                  
                  
                     Rakendusotsuse (EL) 2019/1616 II lisas on loetletud viited direktiivi 2014/68/EL toetuseks koostatud harmoneeritud standarditele, mis kustutatakse Euroopa Liidu Teatajast. Viited harmoneeritud standarditele EN 1515-4:2009 ja EN 14222:2003 tuleks lisada nimetatud lisasse.
                  
               
                     (11)
                  
                  
                     Viited harmoneeritud standardile EN 13480-3:2017 ning selle muudatustele EN 13480- 3:2017/A2:2020 ja EN 13480-3:2017/A3:2020 lisatakse rakendusotsuse (EL) 2019/1616 I lisasse. Standardisse EN 13480-3:2017 on tehtud täiendav muudatus. On asjakohane asendada kõnealuses lisas seda standardit käsitlev kanne, lisades viite muudatusele EN 13480-3:2017/A1:2021.
                  
               
                     (12)
                  
                  
                     Seepärast tuleks rakendusotsust (EL) 2019/1616 vastavalt muuta.
                  
               
                     (13)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/1616 muudetakse järgmiselt:
            
                        1)
                     
                     
                        I lisa muudetakse vastavalt käesoleva otsuse I lisale,
                     
                  
                        2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 11. oktoober 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 15. mai 2014. aasta direktiiv 2014/68/EL surveseadmete turul kättesaadavaks tegemist käsitlevate liikmesriikide õigusaktide ühtlustamise kohta (ELT L 189, 27.6.2014, lk 164).
         
            (3)  Euroopa Parlamendi ja nõukogu 29. mai 1997. aasta direktiiv 97/23/EÜ surveseadmeid käsitlevate liikmesriikide õigusaktide ühtlustamise kohta (EÜT L 181, 9.7.1997, lk 1).
         
            (4)  ELT C 326, 14.9.2018, lk 94.
         
            (5)  Komisjoni 27. septembri 2019. aasta rakendusotsus (EL) 2019/1616 Euroopa Parlamendi ja nõukogu direktiivi 2014/68/EL toetuseks koostatud surveseadmeid käsitlevate harmoneeritud standardite kohta (ELT L 250, 30.9.2019, lk 95).
      
      
         
            I LISA
            I lisa muudetakse järgmiselt:
            
                        1)
                     
                     
                        kanne nr 29 asendatakse järgmisega:
                        
                                    Nr
                                 
                                 
                                    Viide standardile
                                 
                              
                                    „29.
                                 
                                 
                                    EN 13480-3:2017
                                    Metallist tööstustorustik. Osa 3: Kavandamine ja arvutamine
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021“
                                 
                              
                  
                        2)
                     
                     
                        lisatakse järgmised kanded:
                        
                                    Nr
                                 
                                 
                                    Viide standardile
                                 
                              
                                    „40.
                                 
                                 
                                    EN 1515-4:2021
                                    Äärikud ja nende ühendused. Kinnitusdetailid. Osa 4: Kinnitusdetailide valik surveseadmete direktiivi 2014/68/EL käsitlusalas.
                                 
                              
                                    41.
                                 
                                 
                                    EN 14222:2021
                                    Roostevabast terasest auruboilerid“
                                 
                              
                  
      
      
         
            II LISA
            II lisasse lisatakse järgmised kanded:
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „38.
                        
                        
                           EN 1515-4:2009
                           Äärikud ja nende ühendused. Kinnitusdetailid. Osa 4: Kinnitusdetailide valik surveseadmete direktiivi 97/23/EÜ käsitlusalas.
                        
                        
                           12. aprill 2023
                        
                     
                           39.
                        
                        
                           EN 14222:2003 Roostevabast terases korpusega boilerid
                        
                        
                           12. aprill 2023“